मकान, दुकान होटलों को जारी की जाएगी नंबर प्लेट
नगरपरिषद की ओर से परिषद क्षेत्र के 45 वार्डों में मकान, दुकान और होटलों का सर्वे किया जाएगा। सर्वे के अाधार पर मकान, दुकान अौर होटल का नंबर जारी किया जाएगा। जिसके आधार पर नगर परिषद अपना रिकार्ड भी अपडेट करेगी। नगर परिषद की आेर से इसके लिए एक एजेंसी को सहमति दे दी गई है।
नंबर प्लेट के लिए मकान, दुकान और होटल मालिक से 30 रुपए वसूले जाएंगे। इसके लिए एजेंसी द्वारा इसी माह काम शुरू कर दिया जाएगा। नगर परिषद आयुक्त पुरुषोत्तम अवस्थी ने बताया कि एजेंसी द्वारा भिवाड़ी नगर परिषद क्षेत्र के सभी 45 वार्डों में सर्वे किया जाएगा। इसकी जानकारी एक रजिस्टर में भी दर्ज की जाएगी।
इसमें प्रत्येक आवासीय और व्यवसायिक प्रतिष्ठान, खाली प्लाट, होटल, मैरिज होम, हॉस्पिटल, स्कूल, गैराज, राज्य अथवा केंद्र सरकार के उपक्रम, सरकारी आवास, सरकारी कार्यालय से संबंधित जानकारी होगी। इसके बाद नंबर प्लेट जारी करने का कार्य किया जाएगा।
hin_Deva hin_Deva hin_Deva hin_Deva